CELEX: 62017TN0033
Language: lt
Date: 2017-01-20 00:00:00
Title: Byla T-33/17: 2017 m. sausio 20 d. pareikštas ieškinys byloje Amicus Therapeutics UK and Amicus Therapeutics/EMA

3.4.2017   
            
            
               LT
            
            
               Europos Sąjungos oficialusis leidinys
            
            
               C 104/51
            
         2017 m. sausio 20 d. pareikštas ieškinys byloje Amicus Therapeutics UK and Amicus Therapeutics/EMA
   
   (Byla T-33/17)
   (2017/C 104/72)
   Proceso kalba: anglų
   
      Šalys
   
   
      Ieškovės: Amicus Therapeutics UK Ltd (Gerrards Cross, Jungtinė Karalystė) ir Amicus Therapeutics, Inc. (Cranbury, Naujasis Džersis, Jungtinės Valstijos), atstovaujamos solisitorių L. Tsang, J. Mulryne ir baristerio F. Campbell
   
      Atsakovė: Europos vaistų agentūra (EMA)
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti sprendimą, apie kurį ieškovėms atsakovė pranešė 2016 m. gruodžio 14 d., atskleisti Klinikinių tyrimų ataskaitą AT1001-011 pagal Reglamentą (EB) Nr. 1049/2001;
            
         
               —
            
            
               jeigu pirmasis reikalavimas nebūtų patenkintas, grąžinti sprendimą atsakovei, kad ši jį persvarstytų, prieš tai suteikusi ieškovėms galimybę pateikti konkrečias pastabas dėl konkrečių klinikinių tyrimų ataskaitos dalių, kurios prieš atskleidimą turi būti suredaguotos; ir
            
         
               —
            
            
               priteisti iš atsakovės bylinėjimosi šiame procese ir kitas išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi dviem pagrindais.
   
            
               1.
            
            
               Pirmasis ieškinio pagrindas, susijęs su tuo, kad aptariamai klinikinių tyrimų ataskaitai taikoma bendroji konfidencialumo prezumpcija, kaip numatyta Reglamento (EB) Nr. 1049/2001 4 straipsnio 2 dalyje, atsižvelgiant į: i) atitinkamų sektorinių ES teisės aktų bendrą struktūrą ir tekstą, ii) ES institucijų pareigą vykdyti pareigas pagal Sutarties dėl intelektinės nuosavybės teisių aspektų, susijusių su prekyba, 39 straipsnio 3 dalį, ir iii) ieškovių pagrindinei teisei į privatumą ir nuosavybę teiktiną svarbą.
            
         
            
               2.
            
            
               Antrasis (subsidiariai nurodomas) ieškinio pagrindas, susijęs su tuo, kad vienintelis teisiškai galimas interesų derinimo rezultatas pagal Reglamento (EB) Nr. 1049/2001 4 straipsnio 2 dalį turėjo būti sprendimas neatskleisti aptariamos klinikinių tyrimų ataskaitos, atsižvelgiant į: i) pagrįstą ieškovių privataus suinteresuotumo neatskleisti ataskaitos svarbą, nes toks atskleidimas jų pagrindinėms nuosavybės ir verslo teisėms turėtų pražūtingų padarinių, ir ii) neapibrėžtą ir bendro pobūdžio viešąjį interesą atskleisti ataskaitą, nes nėra pakankamai imperatyvaus visuotinio poreikio, pateisinančio jos atskleidimą.